هجوومەکاو دەوڵەتوو تورکینە پەی سەروو دەگایەکاو سەرنیشتوو منبج-ینە ٥ مەدەنیۍ گەشمەرڎۍ بیۍ،  دەوڵەتوو تورکی دووۍ برێچش ئڕفانێنی، کە تا ئیساتۍ نامەکێشا نەزانیێنۍ.
وەختێوەنە هێزەکاو سووریای دیموکراتیکی (قەسەدە)ی دێرەزورنە دژوو چەتەکاو داعشی پەی ئاسایشوو خەڵکی ئۊپراسیۊن کەرا، دەوڵەتوو تورک چەنی داعشی و سوپاکێش خۊی کە چەتەکینۍ، دووۍ ڕوێن هجوومەکێش پەی سەروو مەنتێقە جیاجیایەکاو سەرنیشت و وەرکەوتوو سوریای زیاڎتەرۍ کەرڎێنۍ.
دەوڵەتوو تورکی ئەرەگیری بە درێژایی ڕۊی دەگاو گۊزەلیەووەرنیشتوو تلتەمری، دەگایەکاو سەرنیشتوو وەرکەوتی و سەرنیشتوو وەرنیشتوو منبجی، دەگاو تل عیدی پانیشتوو وەرکەوتوو قامیشلۊی، دەگاو ئەل حوریەو گرۍ سپی و دەگاو شێخ عیسیش شەهبانە بۊردومانۍ کەرڎۍ. بەینوو گرکۍ لەگۍ و دێرکیچنە بە فڕۊکەی بێفرۊکەوانوو هجوومبەر سەیارێوەش کەرد ئامانج.
س.ز
